b'\n_START_ARTICLE_\nAngelo Scola\n_START_SECTION_\n\xc5\xbdivotopis\n_START_PARAGRAPH_\nAngelo Scola ro\xc4\x91en je u Malgrateu, u Lombardiji, od oca Carla Scole i majke Regine Colombo. Bio je mla\xc4\x91i od dva sina. Poha\xc4\x91ao je srednju \xc5\xa1kolu Manzoni Lyceumu u Leccou. Studirao je filozofiju na Milanskom katoli\xc4\x8dkom sveu\xc4\x8dili\xc5\xa1tu od 1964. do 1967. godine. Doktorirao je na temu kr\xc5\xa1\xc4\x87anske filozofije. Tijekom tog vremena slu\xc5\xbeio je kao potpredsjednik, te kasnije predsjednik talijanske Federacije katoli\xc4\x8dkih studenata, te studentskog krila Katoli\xc4\x8dke akcije. Nakon \xc5\xa1kolovanja u sjemeni\xc5\xa1tima Saronnu i Venegonu u Milanu, za sve\xc4\x87enika ga je zaredio biskup Abele Coniglia 18. srpnja 1970. u Teramu._NEWLINE_Drugi doktorat obranio je na Fribour\xc5\xa1kom sveu\xc4\x8dili\xc5\xa1tu u \xc5\xa0vicarskoj, a disertacija se bavila djelima svetoga Tome Akvinskog. Scola je bio aktivan suradnik u radu pokreta "Communion and Liberation" 1970.-ih. Scola je bio talijanski urednik \xc4\x8dasopisa "Communio" koji su osnovali Henry de Lubac, Hans Urs von Balthasar i Joseph Ratzinger. Za svoje geslo ima Milost Tvoja je dovoljna (lat. Sufficit gratia tua).'